OzLabs/hebrew-wiki-articles huggingface dataset:
מגדלי הארבעה

מגדלי הארבעה הם צמד גורדי שחקים בין הרחובות הארבעה והחשמונאים בתל אביב-יפו. המתנשאים לגובה של 34 ו-38 קומות אשר שטחם הכולל כ-135,000 מ"ר. בנייתם החלה בשנת 2012 והסתיימה ב-2017.

==היסטוריה==
ביוני 2009, זכו האחים משה ויגאל גינדי במכרז של מינהל מקרקעי ישראל לרכישת הקרקע, בשטח שישה דונמים. במקום פעל באותה עת מגרש חניה. האחים הציעו 151.5 מיליון שקל, ההצעה הגבוהה מבין חמש הצעות, שעליה הוסיפו תשלומי פיתוח בסכום של 18.4 מיליון שקל. הצעתם הייתה גבוהה ב-25 מיליון שקל (כ-20%) יותר מההצעה השנייה בגובהה במכרז, שעמדה על כ-125 מיליון שקל. קבוצת חג'ג' רכשה מהאחים גינדי את המגרש שעליו נבנו המגדלים בספטמבר 2010, תמורת 323 מיליון שקל. ביוני 2011, נבחרה חברת "א.דורי בנייה" כקבלן מבצע להקמת הפרויקט בעלות של 351 מיליון שקל.

את המגדלים תכננה קבוצת חג'ג' לבנות באמצעות קבוצת רכישה, אך זו לא יצאה לפועל ובמקום זאת מכרה את רוב הפרויקט לגורמים שונים עוד במהלך הבנייה. בין השאר רכש איש העסקים טדי שגיא את ארבע הקומות העליונות באחד משני המגדלים, תמורת 80 מיליון שקל, ומרכז המרכז השלטון המקומי רכש 3 קומות תמורת 50 מיליון שקל.

ביוני 2013, במסגרת העברת זכויות לא מנוצלות ממבנים לשימור, אישרה הוועדה המקומית לתכנון ובנייה בתל אביב להגדיל את הבניינים בתשע קומות נוספות. קבוצת חג'ג' שילמה לחברת "בנייני העיר הלבנה" 34 מיליון שקל עבור העברת הזכויות. הזכויות הועברו משמונה בניינים לשימור מחמיר הכלולים בתוכנית השימור בתל אביב. ההסכם אפשר לשפץ את המבנים הישנים.

במהלך הבנייה, באוגוסט 2014, נפלה קורה מהמגדל לרחוב הארבעה גרמה נזק לרכוש, אך לא היו נפגעים.

בניית המגדלים הושלמה במהלך שנת 2017 והם אוכלסו החל מתחילת 2018.

בינואר 2020, רכשה חברת כלל ביטוח את ארבע הקומות שהיו בבעלות טדי שגיא תמורת 129 מיליון שקל.

בקיץ 2020 פתחו האחים חג'ג' טרקלין עסקים בקומה המקשרת בין שני המגדלים, הכולל אולם כנסים, בר ומסעדה בשם "Pop&Pope".

==מאפיינים==
מגדלי הארבעה תוכננו על ידי משרדו של האדריכל משה צור. שניהם משמשים כמגדלי משרדים בגובה 160 ו-152 מטר בחזית כיכר גבעון (שבמגרש המפריד בין גב רחובות החשמונאים והארבעה). עיצובם של המגדלים הוא בצורת קוביות המונחות בזוויות שונות זו על זו, ביניהם טרקלין "תלוי" ולובי משותפים. לובי המגדלים והטרקלין עוצבו על ידי מעצב העל ג'ורג'ו ארמני. הטרקלין המשותף מתבסס על גשר, המחבר בין שני הבניינים בקומה 15. מתחת למגדלים ישנו חניון תת-קרקעי בן שש קומות כאשר השלוש העליונות מביניהן משמשות כחניון ציבורי בתשלום.

חברת הניהול של הבניין היא חברת "השתתפויות בנכסים".

==תמונות==
<gallery>
Q50275502.jpg|מגדלי הארבעה מכיוון סינמטק תל אביב
Skyscrapers of Tel Aviv - 02.jpg|המגדל הדרומי
Haarbaa Street רחוב הארבעה (2).JPG|המגדלים בבנייה, אוגוסט 2015
File:20240818 August 2024 in Tel Aviv 11.jpg|אוגוסט 2024
</gallery>

==קישורים חיצוניים==

* [https://www.hagag-group.co.il/projects/CommercialProjects/h_-_מגדלי_הארבעה מגדלי הארבעה], באתר של קבוצת חג'ג'
* 
* 
* 

==הערות שוליים==

קטגוריה:תל אביב: מגדלי משרדים
קטגוריה:רחוב הארבעה
קטגוריה:מבנים ואתרים שתכנן משה צור
יובל סטופל

יוּבָל סְטוּפֶּל (נולד ב-14 במאי 1976, י"ד באייר ה'תשל"ו) הוא מלחין, מנצח, מעבד ומפיק מוזיקה חסידית חרדי-ישראלי.

==ביוגרפיה==
סטופל נולד וגדל בשכונת נווה שאנן בחיפה למשה ופנינה סטופל. בנעוריו למד בישיבה התיכונית יבנה. את שירותו הצבאי עשה במקהלת הרבנות הצבאית כסולן וזמר ובהמשך גם כמפקד הלהקה. סטופל הוא בעל תואר ראשון במדע המדינה, ניהול ותקשורת.

==קריירה מוזיקלית==

לאחר שירותו הצבאי הקים עם אלי יזרלביץ' את חברת ההפקות "במה כהלכה", המתמחה בהפקות תוכן לציבור הדתי וחרדי.

סטופל עיבד והלחין עשרות שירים. בין לחניו המוכרים: "קח את שלי", "כמה טוב שנפגשנו" ו"מסלול מחדש", אותם הלחין עבור אברהם פריד, "ללבנה אמר", בביצועו של הזמר אודי אולמן והפתיח לתוכניתו של מנחם טוקר "מוצ"ש חי".

השתתף כשחקן וכזמר לצדו של הזמר אודי אולמן בתקליטור הצפייה לילדים, "יהודים בני מלכים".

במשך שלוש שנים הגיש תוכניות שבועיות בתחנת הרדיו של ערוץ 7 ופרסם טורי ביקורת מוזיקה ברשת העיתונים קו עיתונות דתית.

סטופל משמש כמנהלו המוזיקלי של הזמר אברהם פריד. בתפקידו זה, ייצר פלטפורמה חדשה של אירוח זמרים ישראליים בהופעותיו של פריד: רמי קליינשטיין, דוד ד'אור, בעז שרעבי, יהורם גאון, אריאל זילבר, אמיר דדון, מוקי, עידן עמדי, ישי ריבו, עמיר בניון, חנן יובל, חיים משה, שלומי שבת, חנן בן ארי, אברהם טל, דני רובס, אביב גפן ונתן גושן.

לכבוד שנת היובל לירושלים, הפיק סטופל מוזיקלית את המופע "אני ירושלמי" עבור הזמר יהורם גאון.

בשנת 2019, עיבד וניצח על התזמורת הסימפונית הישראלית ראשון לציון במופעים "פריד והסימפונית", שהתקיימו בבריכת הסולטן בירושלים ובאמפי לייב ראשון לציון. בשנה זו כיהן גם כחבר ועדת פרס שר החינוך לתרבות יהודית.

החל מאוגוסט 2020 מגיש תוכנית לילית שבועית בתחנת הרדיו קול חי מיוזיק.

בין ספטמבר 2020 למאי 2021 שפט בתוכנית הריאלטי החרדית "הקול הבא".

בשנת 2022 עיבד וניהל מוזיקלית את שירי מקהלת הרבנות הצבאית בסדרה הצבאית המוזיקלית "שישו ושמחו" ששודרה בכאן 11.

סטופל כותב, מפיק ומשתתף במופעי "אברמ'ל טיש", בו הוא שר ומשוחח עם אברהם פריד על 40 שנות הקריירה המוזיקלית של פריד.<ref></ref> בשנה זו גם כתב והפיק מוזיקלית את הספר "אני שר", ספר מנגן לילדים בו מושמעים שיריו של פריד.

=== לחניו ===
סטופל עיבד והלחין עשרות שירים. בין לחניו המוכרים: "קח את שלי", "כמה טוב שנפגשנו" ו"מסלול מחדש" של אברהם פריד; "ללבנה אמר" של אודי אולמן והפתיח לתוכניתו של מנחם טוקר - "מוצ"ש חי".

==חיים אישיים==

סטופל נשוי למיכל ולהם ארבעה ילדים. מתגורר בפתח תקווה. אחיינו של הרב והדיין שלמה דיכובסקי ונינו של הסופר והעיתונאי מיכל יצחק רבינוביץ.

==קישורים חיצוניים==

* [https://www.hidabroot.org/video/63088 אומן באמונה עם יובל סטופל] אתר הידברות
* 

==הערות שוליים==

קטגוריה:בוגרי תיכון יבנה (חיפה)
קטגוריה:זמרים חסידיים
קטגוריה:חברי מקהלת הרבנות הצבאית
קטגוריה:מלחיני מוזיקה חסידית
קטגוריה:מלחינים חסידיים
קטגוריה:מנצחים ישראלים
קטגוריה:מעבדים מוזיקליים ישראלים
קטגוריה:סגל ערוץ 7
קטגוריה:סגל רדיו קול חי מיוזיק
קטגוריה:פתח תקווה: אישים
קטגוריה:ישראלים שנולדו ב-1977
קטגוריה:שופטי הקול הבא
When

When (בעברית: מתי) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי "Come On Over". השיר יצא לאור ב-1 ביוני 1998, כסינגל החמישי מתוך האלבום בבריטניה. השיר לא הצליח לשחזר את הצלחת קודמיו, ומכירותיו בעולם מסתכמות בכ-53,429 עותקים.

השיר זכה להצלחה רבה במצעדים כאשר בשיאו הגיע למקום ה-12 במצעד שבפלנדריה, וה-18 במצעד הסינגלים הבריטי.

== רקע וכתיבה ==
השיר נכתב על ידי שאניה טוויין ורוברט ג'ון "מאט" לאנג, שהפיק אותו גם כן. בפברואר 2000, הוחלט להוציא את הסינגל מחדש בקנדה, כסינגל פופ.

עם השיר הופיע טוויין בשני סיבובי ההופעות הראשונים שלה, "Come On Over Tour", ו-"Up! Tour".

== וידאו קליפ ==
הווידאו קליפ הנלווה שיצא לשיר צולם בניו יורק, והוא בוים וצולם על ידי מרקוס בלנדר. הקליפ פורסם לראשונה בבריטניה, באותה שנה שבה יצא כסינגל רשמי מן האלבום, ורק לאחר מכן פורסם גם בארצות הברית.

הקליפ מתחיל כאשר ניתן לראות את טוויין כשהיא גוססת במיטתה, ולאחר מכן הופכת למלאך, ומטיילת ברחובות ניו יורק, כשהיא רודפת אחרי אהובה. בין לבין ניתן לראותם, כאשר הם רוכבים על אופניים, מטיילים בעיר וכולי.

הקליפ הועלה לערוץ ה-Vevo של טוויין באמצע שנת 2009, 11 שנים מצאתו המקורית. מונה הצפיות של הקליפ נכון לאוקטובר 2017, עומד על למעלה מ-5 מיליון צפיות.

== מיקומי שיא ==
השיר זכה להצלחה נאה במצעדים, למרות שלא יצא כסינגל בארצות הברית.

== קישורים חיצוניים ==

== הערות שוליים ==

קטגוריה:שירי 1997
קטגוריה:סינגלים מ-1998
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:סינגלים בהוצאת מרקורי נאשוויל
You've Got a Way

You've Got a Way (בעברית: יש לך דרך) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי Come On Over. השיר יצא לאור במאי 1999, כסינגל התשיעי מתוך האלבום. הוא זכה להצלחה מסחרית נאה, כאשר מכר למעלה מ-350,000 עותקים בכל העולם.

בסמוך לצאתו כסינגל, זכה השיר לגרסת רמיקס, שהייתה הרצועה השנייה בפסקול לסרט נוטינג היל.

השיר זכה להצלחה רבה במצעדים כאשר בשיאו הגיע למקום, ה-13 במצעד שירי הקאנטרי, והראשון במצעד שירי הקאנטרי שבקנדה.

== רקע וכתיבה ==
את השיר כתבה שאניה טוויין ביחד עם רוברט ג'ון "מאט" לאנג, שגם הפיק לה אותו.

מגזין בילבורד סקר את השיר בחיוב, אם כי כתב שהוא פחות שובה לב מכמה משיריה הקודמים.

== וידאו קליפ ==
הווידאו קליפ הנלווה שיצא לשיר צולם בלוס אנג'לס, ובוים על ידי פול בויד. בתחילת הקליפ נראית טוויין כשהיא יושבת בשדה, שרה את השיר ומביטה אל בריכת דגי הקוי שמוצבת לידה. לקליפ אין התפתחות משמעותית, אך באחת מהסצנות ניתן לראות את טוויין כשהיא על נדנדה ולראשה זר פרחים.

הקליפ הועלה לערוץ ה-Vevo של טוויין באמצע שנת 2009, 11 שנים מצאתו המקורית. מונה הצפיות של הקליפ נכון לאוקטובר 2017, עומד על למעלה מ-29 מיליון צפיות.

== מיקומי שיא ==
השיר הצליח להגיע לשתי צמרות מצעדי קאנטרי שונות ובנוסף, להיכנס לשני מצעדי סוף שנה.

== קישורים חיצוניים ==

== הערות שוליים ==

קטגוריה:שירי 1997
קטגוריה:סינגלים מ-1999
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:בלדות קאנטרי
קטגוריה:סינגלים בהוצאת מרקורי נאשוויל
ניר קברטי

ניר קַבָּרֵטִי (נולד ב-5 בפברואר 1968 בחולון) הוא מנצח ישראלי.

== קריירה ==
קברטי שימש בעבר כמנהל המוזיקלי של התזמורת הסימפונית של דרום מערב פלורידה, וממשיך את כהונתו כמנהל מוזיקלי ומנהל אמנותי של התזמורת הסימפונית של סנטה ברברה, קליפורניה. הוא נמנה כיום על השורה הראשונה של המנצחים הצעירים הישראלים הפועלים בישראל ומחוצה לה, וזוכה למוניטין בינלאומי רב הן בתחום הסימפוני והן בתחום האופרה.

לצד לימודי פסנתר באקדמיה למוזיקה ע"ש רובין בתל אביב למד ניצוח באופן פרטי אצל המלחין והמנצח נעם שריף, ולאחר מכן השלים תואר שני בניצוח באוניברסיטה למוזיקה ואמנויות הבמה של וינה.

באוסטריה קיבל את משרתו הראשונה כפסנתרן ומנצח מקהלת בית האופרה של וינה. בשנת 2000 התמנה לתפקיד עוזר המנהל המוזיקלי בתיאטרון המלכותי של ספרד במדריד, והחל בשיתוף פעולה הדוק עם בית האופרה של פירנצה, מאג'ו מוזיקלה פיורנטינו, שם כיהן בתפקיד מנצח הבית ועוזרו האישי של המנהל המוזיקלי, זובין מהטה.

ניר קברטי ניצח על התזמורת הסימפונית הישראלית ראשון לציון, התזמורת הפילהרמונית הישראלית, התזמורת הסימפונית ירושלים, התזמורת הסימפונית חיפה, התזמורת הקאמרית הישראלית, תזמורת נתניה הקאמרית הקיבוצית, התזמורת הפילהרמונית של טוקיו, התזמורת הפילהרמונית של תיאטרו קולון (בואנוס איירס), התזמורת הפילהרמונית של זאגרב, תזמורת הקפיטול הלאומית של טולוז, התזמורת הפילהרמונית של האיים הקנרים, התזמורת הסימפונית של מדריד, התזמורת הקאמרית של וינה, התזמורת הקאמרית של לוזאן, התזמורת הסימפונית של אוסטריה התחתונה, התזמורת הסימפונית של בוכום ועוד. 

בין השנים 2002–2008 היה המנהל המוזיקלי של תזמורת סימפונט רעננה, שם הוא נענה להחליף בתפקיד את אלוורו קסוטו, שפוטר על ידי הנהלת התזמורת.

בתחום האופראי ניצח על הפקות בבית האופרה של פירנצה ("החטיפה מן ההרמון" מאת מוצרט, "מקבת" ו"הטרובדור" מאת ורדי, "ג`אני סקיקי" מאת פוצ`יני, "המסע לריימס" מאת רוסיני), בית האופרה של מדריד ("סינדרלה" מאת רוסיני, "הוולקירה" מאת וגנר), האופרה הישראלית החדשה ("פידליו" מאת בטהובן, "מנון לסקו" מאת פוצ'יני), התיאטרון הלאומי החדש של טוקיו ("הספר מסביליה" מאת רוסיני), ובית האופרה של לוזאן ("כובע הקש מפירנצה" מאת נינו רוטה).

כמו כן ניצח על האופרה "יומנה של אנה פרנק" מאת ג. פריד, עם הסולנית הישראלית ענת אפרתי בפסטיבל ברגנץ שבאוסטריה, וכן באקספו 2000 בהנובר שבגרמניה (הפקה של בית האופרה הממלכתי של וינה), והוביל את בית האופרה סן קרלו שבנאפולי עם היצירה "הטרובדור" לסיורו הראשון ביפן.

הופעתו הראשונה בתיאטרון לה סקאלה במילאנו בהפקת הבלט "מפצח האגוזים" מאת צ'ייקובסקי, בעונת 2005-2004, זכתה לשבחים רבים, ולאחרונה ניצח שם, בשנית, על "חלום ליל קיץ" מאת מנדלסון (הופעה שהוקלטה עבור הטלוויזיה האיטלקית).

בשנת 2018 נבחר להיות המנהל המוזיקלי של הסינפונייטה הישראלית באר שבע, שם ניצח על שיחזור הקונצרט ההיסטורי שהתקיים בניצוחו של ליאונרד ברנשטיין באוקטובר 1948 לאחר כיבוש באר שבע. קברטי סיים את תפקידו בסינפונייטה בשנת 2023.

== קישורים חיצוניים ==
* 

* 
* יוסי שיפמן: [http://www.habama.co.il/Pages/Description.aspx?Subj=5&Area=1&ArticleID=30496 באר שבע תנצח עם ניר קברטי], באתר הבמה, 22 באוגוסט 2018

== הערות שוליים ==

קטגוריה:מנצחי אופרה
קטגוריה:מנצחים ישראלים
קטגוריה:מנצחים יהודים
קטגוריה:בוגרי תלמה ילין
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:ישראלים שנולדו ב-1968
Birthrate Politics in Zion: Judaism, Nationalism and Modernity under the British Mandate

הפוליטיקה של הילודה ביישוב: יהדות, לאומיות ומודרניות (Birthrate Politics in Zion: Judaism, Nationalism and Modernity under the British Mandate) הוא ספרה של פרופ' לילך רוזנברג-פרידמן, ראש המחלקה ללימודי ארץ ישראל וארכאולגיה באוניברסיטת בר-אילן, המאיר מזווית חדשה על האוכלוסייה היהודית בארץ ישראל בתקופת המנדט הבריטי, תוך ניתוח סוגיית הילודה שניצבה במוקד השיח הלאומי ביישוב בתקופה זו.

בתקופת המנדט יצירת רוב יהודי בארץ ישראל הייתה שאיפה ציונית מהמעלה הראשונה שתכליתה הייתה הגשמת המטרה של הקמת מדינה יהודית. בהתאם לכך נתפסה הילודה כצו לאומי. אולם על אף היות הילודה צו לאומי ודתי, לאורך התקופה הנדונה היישוב התאפיין בירידה מתמדת בשיעור הילודה, בעיקר בשל הפלות מלאכותיות שרווחו בו. תופעת ההפלות שהייתה במוקד המאבק הלאומי, הייתה תוצר של גורמים מגוונים: קשיים כלכליים, גורמים חברתיים, שינוי במעמד האשה, ההגירה והשלכותיה, תפיסות מודרניות של המשפחה, ואירועים היסטוריים דרמטיים ברמה עולמית ומקומית, בראשם השואה והשפעותיה.

סוגיית הילודה ביישוב הייתה כרוכה בקונפליקטים שנבעו מהמפגש המורכב בין השקפות וערכים מגוונים וסותרים. החשיבות הרבה שהוקנתה לילודה הייתה תוצר ישיר של המטרה הציונית להקים מדינה יהודית והיא התעצמה בשל החרדה הדמוגרפית לנוכח שיעור הילודה הגבוה במיוחד בקרב החברה המוסלמית המקומית. אולם הציונות ביקשה גם לעצב חברה חדשה בעלת מאפיינים מודרניים אירופאיים, שבין היתר דגלו בדגם של משפחה קטנה; מצד אחד, הנהגת היישוב ביקשה לעודד את הילודה בקרב מגזרים מסוימים, מצד שני היא שאפה להגביל את הילודה במגזרים אחרים. חברה זו שביקשה לשלב לאומיות ומודרניות, התמודדה עם קונפליקטים חברתיים ואתניים, ועם יישום מורכב של שאיפות מנוגדות שכללו את הגשמת הרעיון הלאומי תוך התחשבות בצרכי הפרט.

בספר ניתוח של מגוון נושאים, בהם תפיסות ילודה, דפוסי ילודה ומניעתה, מאפייני השיח הציבורי על הילודה, גיבוש מדיניות לעידוד ילודה ולמלחמה בהפלות מלאכותיות והניסיונות ליישמה ועוד. לאורך פרקי הספר מוצגים קולות פרטיים וציבוריים; מגדריים, מגזריים, עדתיים ודתיים. הללו מצביעים על התגבשות היישוב לנוכח המפגש בין תפיסות מערביות לשאיפות לאומיות שהתפתחו על קרקע המציאות המקומית הייחודית; מעידים על השפעת השואה על אופיו של היישוב, על היבטים כלכליים וביטחוניים שאפיינו אותו, ועל שאלות חברתיות שהתעוררו חדשות לבקרים.

זהו המחקר המקיף הראשון העוסק בנושא הילודה בשנות המנדט, והוא מספק מבט מעמיק על חיי היום-יום של משפחות יהודיות בתקופה זו. הוא בבחינת אספקלריה מתקנת לדיוקנו המוכר של היישוב, בהציעו כי חברה זו ניכרה בהטרוגניות, וכי הלאומיות שאפיינה אותו הייתה מוגבלת בכוחה ובהשפעתה. הספר אף מדגים כיצד מטרות פוליטיות אינן מושגות רק על ידי הסכמים מדיניים או בשדה הקרב, אלא גם באמצעות החוויה והעשייה של גברים ונשים בחיי היומיום.

==קישורים חיצוניים==
* דף הספר [https://web.archive.org/web/20170825191547/https://www.combinedacademic.co.uk/birthrate-politics-in-zion Birthrate Politics in Zion], באתר [https://www.combinedacademic.co.uk/ Combined Academic Publishers]
* כרית נשים יולדות-כלכלת הלידה בישראל מאת אומי לייטנר הוצאת רסלינג
* 

קטגוריה:המנדט הבריטי: ספרים
קטגוריה:ספרי עיון
קטגוריה:ארץ ישראל: דמוגרפיה
קטגוריה:היישוב בתרבות
בית הכנסת הכוראלי של קישינב

בית הכנסת הכוראלי של קישינב (ברומנית: Sinagoga corală din Chișinău; ברוסית: Кишинёвская хоральная синагога) היה בשנים 1913–1940 בית הכנסת העיקרי בקישינב, בירת חבל בסרביה, תחילה בימי האימפריה הרוסית, ולאחר מכן בימי השלטון הרומני.

בית הכנסת נבנה תחת שלטון רוסיה הצארית, בשנים 1910–1913, ושכן ברחוב סינאדינו (בימינו – רחוב ולאיקו פרקלאב).
בית הכנסת נבנה במימון הקהילה היהודית בעיר. הוא הוקם ב"עיר העילית" המודרנית, ממול ל"תלמוד תורה" ונועד תחילה להיות בית תפילה לתלמידים. בסופו של דבר היה לבית הכנסת העיקרי והגדול שבין 77 בתי הכנסת של קישינב.

==המבנה==
בית הכנסת נבנה עם שלוש קומות בסגנון "התחייה המורית" והוא מורכב משלושה בניינים, מכוסים בבדיל עם שטח כולל של 1,350 מ"ר. הכיפה צוירה בתמונות של הרקיע עם כוכבים ועם סמלי המזלות.
לפני הכניסה הראשית הוצב לוח שיש לזיכרונו של אחד מממני הפרויקט, ד. ה. הגר (Heeger) שנפל בשנת 1910 מעל פיגום בעת שפיקח על מהלך הבנייה.

==חנוכת הבניין==
הבניין נחנך ב-8 בספטמבר 1913 בהשתתפות מקהלת גברים. בניצוחו של החזן צ'וקלר, ביצעה המקהלה את המזמור תהילים כ"ד "שאו שערים ראשיכם". אחרי הוצאת ספר התורה מן הארון העלה החזן יהודה לייב קילימניק את התפילה לשלומו של הצאר ומשפחתו והנוכחים שרו את המנון האימפריה "אל, נצור את הצאר!". אחרי כן נישאו נאומים. הראשון בדוברים היה המהנדס והתעשיין משה גוטליב, פעיל ציוני מקומי ונציג קרן קיימת לישראל. אחר כך החזן קילימניק, בליווי המקהלה, שר את המזמור תהילים קי"ג.

==קהילת בית הכנסת וגורל הבניין==
חזני בית הכנסת היו יעקב ריבליס (מת בשנת 1938), ינקל (יעקב) חיים ציפריס (1890–1941) ושלום כ"ץ (1915–1982) שפעל בו בשנים 1935–1938.
בימי שלטון הרומני פעלו בבנין בית הכנסת מדרשת תלמוד תורה ובית הספר התיכון "תרבות".

בשנת 1940, אחרי סיפוח בסרביה על ידי ברית המועצות, הולאם כל המתחם על ידי השלטונות הסובייטים.
בימי מלחמת העולם השנייה, כולל בימי השלטון הרומני בשנים 1941–1944 בבסרביה, הבניין, שלא השתייך יותר לקהילה היהודית, לא ניזוק.
אחרי שבסרביה חזרה בשנת 1944 להיות החלק העיקרי של הרפובליקה הסובייטית הסוציאליסטית המולדובנית, במסגרת ברית המועצות, ב-1945 שופץ הבניין והוחלט לאכסן בתוכו את התיאטרון הלאומי הרוסי לדרמה ע"ש אנטון צ'כוב, מוסד דגל של הקהילה הדוברת רוסית בעיר. הוצג גם המחזה "גטו" מאת יהושע סובול תחת השם "זמן לאהבה, זמן לשנאה".
בשנת 1966 שוקם הבניין על ידי האדריכל רומן בקסביץ'. התווספו מספר אולמות קטנים ופנים המבנה שונה לחלוטין. השיפוץ העלים במידה רבה את קשר הבניין עם עברו כבית כנסת.
בתיאטרון הוצגו החל משנות ה-80 המאוחרות של המאה ה-20 גם הצגות קשורות למורשת התרבותית היהודית.
למשל, בשנת 1989 הוצג בו המחזה "תפילת אשכבה" מאת גריגורי גורין המבוסס (כמו המחזמר "כנר על הגג") על הרומן של שלום עליכם "טוביה החולב".
בשנת 2013 הוצבה באופן חד פעמי חנוכייה בכיכר ליד התיאטרון. בשנים הבאות היא הועתקה בקרבת המרכז לתרבות יהודית.

==קישורים חיצוניים==

==הערות שוליים==

קטגוריה:קישינב: מבנים
קטגוריה:מבנים ששימשו כבתי כנסת
וולפסון קלור מאיר

וולפסון קלור מאיר בע"מ היא חברת החזקות ישראלית. החברה נוסדה ב-13 באפריל 1961 והייתה חברה בורסאית מהגדולות במשק. החברה הייתה הגורם המרכזי ובעל המניות העיקרי בהקמת מגדל שלום מאיר, כלבו שלום, בנק ירושלים וקריית וולפסון בירושלים. 
==היסטוריה==
מייסדי החברה ובעליה היו אנשי העסקים יצחק וולפסון, צ'ארלס קלור והאחים מאיר. מרדכי מאיר היה מנכ"ל החברה מיום ייסודה ועד שנת 1987. עם בעלי המניות בחברה נמנה בנק לייצוא.

מאזן החברה ל-31 במרץ 1965 כלל את הנכסים הבאים: בית עיריית תל אביב-יפו, מגדל שלום מאיר, כלבו שלום, חברת ג.א.ס רסקו, בנק ירושלים, שכונת רמת שרת בירושלים ומקרקעין בירושלים.

בשנת 1989, חילקו האחים משה ומרדכי מאיר את נכסיהם. מרדכי קיבל כסף ונכסים באזור מגדל שלום משה נשאר עם מניות "וולפסון קלור מאיר". זמן קצר לאחר הפיצול חילק משה מאיר את נכסיו בין שתי בנותיו, כנה ורינה. כנה, הנשואה לחבר הכנסת לשעבר זלמן שובל, קיבלה, בין היתר, את מניות השליטה בחברת ההשקעות יצוא, שעם עסקיה נמנים בנק ירושלים, חברת הברוקרים יוניטרסט ויצרנית הבטון רדימיקס. רינה מאיר קיבלה את מניות השליטה בחברת "וולפסון קלור מאיר" ובמהלך השנים רכשה את מניות יתר המייסדים, צ'ארלס קלור ואייזיק וולפסון. 

בשנים 1987-1992 כיהן איתן רף בתפקיד מנכ"ל החברה.

בשנת 2000, נמחקה החברה מהבורסה לניירות ערך והפכה לחברה פרטית, לאחר שגב' רינה מאיר רכשה את מניות החברה. 

בעשור הראשון של המאה ה-21 השלימה החברה את הקמת שכונת רמת שרת בירושלים, כאשר הקימה במגרש הפנוי האחרון בשכונה את פרויקט "אזורי רמת שרת" בשיתוף חברת אזורים. זאת כארבעים שנה אחרי שהחלה בהקמת השכונה בשנות ה-60 של המאה ה-20.

==ראו גם== 
* האחים מאיר

==קישורים חיצוניים==
* 
==הערות שוליים==

קטגוריה:חברות החזקות ישראליות
קטגוריה:חברות שנסחרו בבורסה לניירות ערך בתל אביב
קטגוריה:ישראל: חברות שהוקמו ב-1961
נשים קטנות (סרט, 1978)

נשים קטנות (באנגלית: Little Women) היא מיני-סדרה אמריקאית בשני חלקים משנת 1978. את הסדרה ביים דייוויד לוול ריץ' והיא מבוססת על הרומן "נשים קטנות" מאת לואיזה מיי אלקוט שיצא לאור ב-1868. את התסריט כתבה סוזאן קלאוזר וזהו העיבוד החמישי לרומן הקלאסי של אלקוט. הקודמים היו סרטי קולנוע שיצאו לאקרנים ב-1917, 1918, 1933 ו-1949. צוות השחקנים כולל את סוזן דיי, מרדית' בקסטר בירני, אן דאסנברי, איב פלאמב, דורותי מקגוויר, ויליאם צ'לרט, גריר גרסון, רוברט יאנג, ויליאם שאטנר וריצ'רד גילילנד.

אורך המיני-סדרה הוא שלוש שעות. היא הופקה על ידי חברת Universal Television, ושודרה לראשונה בשני חלקים ברשת NBC ב-2 וב-3 באוקטובר 1978.

==תקציר העלילה==
המיני-סדרה מגוללת את סיפור חייהן ואהבותיהן של ארבע האחיות לבית מארץ' – ג'ו (סוזן דיי), מג (מרדית' בקסטר בירני), איימי (אן דאסנברי) ובת' (איב פלאמב) – שחיות בקונקורד שבמסצ'טסס בתקופת מלחמת האזרחים האמריקנית. אביהן יוצא למלחמה ועל האחיות להסתמך זו על זו כדי לעמוד נוכח הטרגדיות הקטנות והגדולות בחייהן.

==צוות השחקנים==
===משפחת מארץ'===
* סוזן דיי – ג'וזפין "ג'ו" מארץ'
* מרדית' בקסטר – מג מארץ'
* איב פלאמב – אליזבת "בת'" מארץ'
* אן דאסנברי – איימי מארץ'
* דורותי מקגוויר – מרמי מארץ'
* ויליאם צ'לרט – ג'ונתן מארץ'
* גריר גרסון – הדודה קתרין מארץ'

===משפחת לורנס===
* רוברט יאנג – סבא ג'יימס לורנס
* ריצ'רד גילילנד – תאודור "לורי" לורנס

===תפקידים נוספים===
* ויליאם שאטנר – פרופסור פרידריך באר
* קליף פוטס – ג'ון ברוק
* וירג'יניה גרג – האנה
* ג'ויס בוליפנט – גברת קירקה
* ג'ון דה לנסי – פרנק ווהן
* קרלין ווטקינס – סאלי גרדינר

==פרסים ומועמדויות==
;זכייה
* 1979 – פרס אמי לעיצוב אמנותי מצטיין לסדרת טלוויזיה
;מועמדות
* 1979 – פרס אמי לצילום מצטיין בסדרת טלוויזיה

==וידאו ביתי==
המיני-סדרה "נשים קטנות" יצאה על גבי שני תקליטורים (DVD) בהפצת Koch Vision ב-9 באוקטובר 2007. באוגוסט 2014 יצאה הסדרה על גבי DVD יחיד בהפצת Entertainment One.

==קישורים חיצוניים==

* 

==הערות שוליים==

קטגוריה:סרטי מלחמת האזרחים האמריקנית
קטגוריה:סרטים אמריקאיים
קטגוריה:סרטים על סופרים
קטגוריה:סרטים באנגלית
קטגוריה:סרטי אולפני יוניברסל
קטגוריה:סדרות טלוויזיה אמריקאיות שעלו לשידור בשנות ה-1970
קטגוריה:סדרות טלוויזיה המבוססות על ספרים
פנתר J72

פנתר J72 (באנגלית: Panther J72) היא מכונית ספורט, רודסטר, 2 דלתות, בסגנון רטרו, אשר יוצרה על ידי יצרנית מכוניות הספורט והפאר הבריטית Panther Westwinds בין השנים 1972–1981.

סך הכול יוצרו 368 יחידות.

==פנתר J72==

מפרט דגם "פנתר J72" התבסס על המפרט הטכני של דגם "Jaguar XJ". חיצונית, דגם "פנתר J72" דמה לדגם מכונית הספורט "Jaguar SS100", שיוצרה בין השנים 1936–1939.

המנועים שהורכבו בדגמי "פנתר J72" היו מנועי יצרנית המכוניות הבריטית יגואר, מנועי 6 צילינדרים מסוג "Jaguar XK6 engine", ומנועי 12 צילינדרים מסוג "Jaguar V12 engine".

דגם ה"פנתר J72" היה הרכב הראשון שבנתה יצרנית מכוניות הספורט "Panther Westwinds".

תאוצת "פנתר J72" (דגם מנוע 4,235) סמ"ק בין 0 - 60 מייל (96.56 ק"מ) היא 6.4 שניות.

==דגמי"פנתר J72"==
* דגם "פנתר J72" מנוע 3,800
* דגם "פנתר J72" מנוע 4,200
* דגם "פנתר J72" מנוע 5,300

===מאפייני "פנתר J72"===
* רודסטר
* 2 מושבים
* 2 דלתות

== תמונות ==
<gallery mode="packed" heights="140">
קובץ:Panther J72 of 1972.JPG | פנתר J72 
קובץ:Panther J72 (1974).jpg | פנתר J72 
קובץ:Panther J72 bicolor.jpg | פנתר J72 
קובץ:1976 Panther J72.jpg | פנתר J72 
קובץ:Panther J72 (1814772430).jpg | פנתר J72 
קובץ:Classic Car Day - Trentham - 15 Feb 2009 - Flickr - 111 Emergency (13).jpg | פנתר J72 
קובץ:Classic Show Brno 2011 (133).jpg | פנתר J72 
קובץ:Panther J72.jpg | פנתר J72 
קובץ:Panther J72 (23027974725).jpg | פנתר J72 
</gallery>

==ראו גם==
* פנתר דה ויל
* פנתר לימה
* פנתר ריו
* פנתר קליסטה

==לקריאה נוספת==
* [http://www.pantherclub.co.uk/ מועדון מכוניות פנתר - בריטניה] (pantherclub.co.uk)
* [http://www.panthercarclub.com/PCC_services_j72_for_sale.php?language=uk פנתר J72 - תמונות ] (panthercarclub)

==קישורים חיצוניים==

* [https://www.youtube.com/watch?v=fLFiQMKjcmQ פנתר J72] (6:19 דקות), יו-טיוב
* [https://www.youtube.com/watch?v=tU8ajzGCYE8 פנתר J72] (3:02 דקות), יו-טיוב

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1972
קטגוריה:מכוניות רטרו
קטגוריה:מכוניות בריטיות
J72
נבחרת גביע דייוויס של סלובקיה

נבחרת גביע דייוויס של סלובקיה היא נבחרת טניס הגברים הלאומית של סלובקיה. שיחקה בעבר בבית העליון של גביע דייוויס.

הנבחרת הופיע לראשונה בשנת 1994, לפני זה טניסאים סלובקים היו חלק של נבחרת גביע דייוויס של צ'כוסלובקיה. במהלך התקופה היא שיחקה 39 משחקים וניצחה ב-24.

==הישגים==
* סגנית
2005 

== קישורים חיצוניים ==
* [https://www.daviscup.com/en/teams/team.aspx?id=SVK נבחרת סלובקיה בטניס] – דף הנבחרת מאתר גביע דייוויס

==הערות שוליים==

סלובקיה
טניס
טניס
נבחרת גביע דייוויס של בלארוס

נבחרת גביע דייוויס של בלארוס היא נבחרת טניס הגברים הלאומית של בלארוס. שיחקה בעבר בבית העליון של גביע דייוויס.

הנבחרת הופיע לראשונה בשנת 1994, לפני זה טניסאים סלובקים היו חלק של נבחרת גביע דייוויס של ברית המועצות. במהלך התקופה היא שיחקה 39 משחקים וניצחה ב-25. עקב פלישת רוסיה לאוקראינה נבחרת בלארוס נפסלה מהשתתפות בגביע דייוויס 2022.

==הישגים==
* חצי גמר
2005

== קישורים חיצוניים ==

* [https://www.daviscup.com/en/teams/team.aspx?id=BLR נבחרת בלארוס בטניס] – דף הנבחרת מאתר גביע דייוויס

==הערות שוליים==

בלארוס
טניס
טניס
נבחרת גביע דייוויס של מרוקו

נבחרת גביע דייוויס של מרוקו היא נבחרת טניס הגברים הלאומית של מרוקו. שיחקה בעבר בבית העליון של גביע דייוויס.

הנבחרת הופיע לראשונה בשנת 1961. במהלך התקופה היא שיחקה 84 משחקים וניצחה ב-43.

==הישגים==
* בית עולמי
2001, 2002, 2004 

== קישורים חיצוניים ==
* [https://www.daviscup.com/en/teams/team.aspx?id=MAR נבחרת מרוקו בטניס] – דף הנבחרת מאתר גביע דייוויס

==הערות שוליים==

מרוקו
טניס
צ'י משיה

צִ'י (בסינית מסורתית: 啓, בסינית מפושטת: 启, בפין-יין: qi; בערך 2146 לפנה"ס – 2117 לפנה"ס) היה מלך סיני, בנו של יו' הגדול והשליט השני של שושלת שיה. ישנם דיווחים שונים על אורך שלטונו, בין אם 10 שנים, 16 שנים או 29 שנים.

== חייו ==

=== משפחה ===
לאחר שיו' נישא לנוּ גְ'יָאו, הוא נשאר בביתו למשךשלושה ימים בלבד לפני שיצא שוב לעצור את השיטפונות. בזמן שעצר את השיטפונות, ילדה אשתו של יו' את בנם, אשר יו' נתן לו את השם צִ'י. לאחר תשע שנים סיים יו' את הטיפול בשיטפונות. כשלבסוף הגיע לביתו, שמח צִ'י מאוד, ורץ לזרועות אביו.

=== שלטונו ===
יו' נפטר לאחר שלטון שנמשך 45 שנים. מהלך עלייתו של צִ'י לשלטון אינו ברור.

על פי ההיסטוריון סְה-מָה צְ'ייֵן, יו' לא רצה שבנו יהפוך למלך, ורצה להעביר את השלטון לגָאו יָאו, שר המשפטים שלו. אולם גָאו יָאו נפטר עוד בחייו של יו', ולפיכך סימן יו' כיורש את יִי (הידוע גם בתור בָּוֹיִי), אשר ליווה אותו ב-13 השנים של הטיפול בשיטפונות, והיה השר לאחזקת בעלי חיים. אולם עקב השפעתו החזקה של יו', מנהיגי מדינות שיה הלכו בעקבות צִ'י ולא שעו אחר יִי, ולפיכך נאלץ יִי להעביר את השלטון אל צִ'י בתום שלוש שנות האבל על יו'.

גם רשומות הבמבוק מציינות כי יו' מינה את יִי ליורש, אולם לא מזכירות בשום צורה תקופת שלטון של יִי, וטוענות רק כי צִ'י בנו של יו' לקח את השלטון לאחר שלוש שנות אבל על אביו. מוזכר בהן גם מותו של יִי בשנה השישית לשלטון צִ'י וקורבן שהעמיד צִ'י לזכרו. המתרגם ג'יימס לג מעיר על כך: "תיאור זה אינו תואם לתיאור מותו של יִי, שמיוחס בדרך כלל לרשומות, ושאכן ללא ספק הופיע בחלק מספרי הבמבוק, ועל פיו יִי כיוון לשלטון וצִ'י הוציאו להורג."

צִ'י עלה לשלטון בשנה גְווֵיְהָאי, וחגג את עלייתו לשלטון עם כל נתיניו בג'וּ'נְטָאי. על פי חלק מהמקורות הוא מת בגיל 91, 16 שנים לאחר שעלה לשלטון. מקורות אחרים טוענים ל-10 או 29 שנות שלטון וגיל מוות 98 או 78.

לאחר שלטונו של צִ'י, עלה לשלטון בנו של צִ'י, טָאי קָאנְג.

== אירועים במהלך שלטונו ==
רשומות הבמבוק מתעדות את האירועים הבאים במהלך שלטונו של צ'י:
* בשנתו הראשונה ערך משתאות גדולים גם בבירה הקודמת וגם בבירתו החדשה.
* בשנתו השנייה, בָּוֹיִי עזב את החצר והלך למדינתו. צ'י הוביל את צבאו להילחם בנסיך המורד של מחוז חוּ בקרב גָאן (אשר מהווה את הרקע לפרק "הנאום בגָאן" בקלאסיקה של המסמכים.
* בשנתו השישית מת בָּוֹיִי, וצ'י העמיד קורבן לזכרו.
* בשנה השמינית לשלטונו, צ'י שלח את מֶנְגְטוּ, אחד משריו, לבָּה על מנת לעמוד בראש התדיינויות.
* בשנתו העשירית, עשה סיור וחגג טקס שלם של המוזיקה של שׁוּן בדָאמוּ. חלק מהמקורות מוסיפים שהוא יצר ריקוד בשם "תשעה שָׁאו". (ראו תשעת השירים בספר "השירים של צ'וּ").
* בשנתו ה-11 גירש צ'י את בנו הבכור (או אחיו הצעיר) ווּגְווָאן לשִׂיחֶה.
* בשנתו ה-15, ווּגְווָאן הוביל מרד בשִׂיחֶה המערבית. צ'י שלח אחד משריו בשם שׁוֹאוּ להעניש את ווּגְווָאן כאשר זה נכנע.

== לקריאה נוספת ==
* Wu, K. C. (1982). The Chinese Heritage. New York: Crown Publishers. .
==קישורים חיצוניים==

==הערות שוליים==

קטגוריה:מלכים אגדיים
פנתר ריו

פנתר ריו (באנגלית: Panther Rio) היא מכונית סלון, 4 דלתות, אשר יוצרה על ידי יצרנית מכוניות הספורט והפאר הבריטית Panther Westwinds בין השנים 1975–1977.

סך הכול יוצרו 38 יחידות.

==דגמי "פנתר ריו"==
* פנתר ריו 1850 (דגם בסיסי)
* פנתר ריו 2000 (הדגם קרוי "Rio Especial"), תאוצה בין 0 - 100 קמ"ש היא 8.7 שניות

==ראו גם==
* פנתר דה ויל
* פנתר לימה
* פנתר J72
* פנתר קליסטה

==לקריאה נוספת==
* [http://www.pantherclub.co.uk/ מועדון מכוניות פנתר - בריטניה] (pantherclub.co.uk)
* [https://classics.honestjohn.co.uk/reviews/panther/rio/ פנתר ריו] (classics.honestjohn.co.uk/reviews/panther/rio)
* [http://forum.triumphdolomite.co.uk/viewtopic.php?f=8&t=26540 פנתר ריו - תמונה] (triumphdolomite.co.uk/viewtopic)
* [http://www.aronline.co.uk/cars/panther/panther-rio/ פנתר ריו] (aronline.co.uk/cars/panther/panther-rio)

==קישורים חיצוניים==

* [https://www.youtube.com/watch?v=s8uYw1DPL_M פנתר ריו] (7:13 דקות), יו-טיוב

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1957

קטגוריה:מכוניות בריטיות
קטגוריה:רכבי פנתר
פנתר קליסטה

פנתר קליסטה (באנגלית: Panther Kallista) היא מכונית ספורט, רודסטר, 2 דלתות, 2 מושבים, בסגנון רטרו, אשר יוצרה על ידי יצרנית מכוניות הספורט והפאר הבריטית Panther Westwinds בין השנים 1982–1990, ומסגירת "Panther Westwinds" 
ורכישת החברה על ידי יצרנית כלי הרכב הדרום קוריאנית (SsangYong Motor Company" (Korean: 쌍용자동차" בין השנים 1990–1993.

==פנתר קליסטה==
סך הכול יוצרו 1,730 יחידות (בין השנים 1982-1990).

10 יחידות מדגמי "פנתר קליסטה" אשר הורכב בהם מנוע פיאט, 2,000 סמ"ק יוצאו לערב הסעודית.

יצרנית הרכב הדרום קוריאנית "SsangYong" ייצרה 78 יחידות (1990-1993).

===מאפייני "פנתר קליסטה"===
* רודסטר
* 2 מושבים.
* 2 דלתות

== תמונות ==
<gallery mode="packed" heights="120">
קובץ:Panther Kallista 1.jpg | פנתר קליסטה
קובץ:Vincennes en anciennes 9.jpg | פנתר קליסטה
קובץ:Panther (1).JPG | פנתר קליסטה
קובץ:Panther Kallista (4647942917).jpg | פנתר קליסטה
קובץ:Panther Kallista (4642443232).jpg | פנתר קליסטה
קובץ:Panther-kallista.jpg | פנתר קליסטה
קובץ:Panther Kallista 2,8 L, Kühlerfigur (2015-09-12 3663).jpg | לוגו פנתר קליסטה
קובץ:Panther Kallista white.jpg | פנתר קליסטה
קובץ:Panther Kallista 2,8 L, Heck (2015-09-12 3664 b).jpg | פנתר קליסטה
</gallery>

==ראו גם==
* פנתר דה ויל
* פנתר J72
* פנתר ריו
* פנתר לימה

==לקריאה נוספת==
* [http://www.pantherclub.co.uk/ מועדון מכוניות פנתר - בריטניה] (pantherclub.co.uk)
* [http://www.panthercarclub.com/PCC_services_kallista_for_sale.php?language=uk פנתר קליסטה] (panthercarclub)
* [https://www.pinterest.com/kristopherjenk/panther-kallista/ פנתר קליסטה - 25 תמונות] (pinterest.com/kristopherjenk/panther-kallista)

==קישורים חיצוניים==

* [https://www.youtube.com/watch?v=2IcKWOH3xIw פנתר קליסטה] (2:35 דקות), יו-טיוב
* [https://www.youtube.com/watch?v=AvWXhA9MMOU פנתר קליסטה] (4:10 דקות), יו-טיוב
* [https://www.youtube.com/watch?v=eQ8P06ah9sA פנתר קליסטה, 2900 סמ"ק] (1:00), יו-טיוב

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1982
קטגוריה:מכוניות רטרו
קטגוריה:מכוניות בריטיות
קליסטה
טאי קאנג

טָאי קָאנְג (בסינית מסורתית: 太康, בסינית מפושטת: 太康, בפין-יין: tài kāng, טָאי קָאנְג) היה המלך השלישי של שושלת שיה. היא היה בנו של המלך צִ'י משיה, ונכדו מצד אביו של יו' הגדול והמלכה נוּ גְ'יָאו.

== חייו ==
טאי קאנג אהב לצוד, ולא היה שליט מוצלח. על פי התפיסה העממית, אביו צִ'י הידרדר מוסרית בשנותיו האחרונות, נטה לשתייה, ציד ושעשועים, והזניח את השלטון, וטאי קאנג אשר עלה לשלטון עם מות אביו המשיך במגמה זו, התמקד בהנאות החיים ולא תיקן את העיוותים בשלטון. לפיכך בעת שהיה במסע ציד, ולא טרח לשוב במשך מאה ימים התגבר המרמור בקרב העם, וחוֹאוּיִי, מנהיג מקומי של אזור צְ'יוֹנְג אשר נודע בדורות מאוחרים יותר כקשת אגדי, ניצל את ההזדמנות, כבש את בירתו של טאי קאנג, ובלם את חזרתו של טאי קאנג. הסיפור קיבל הדים בספרות ההיסטורית הסינית תחת הכותרות "טאי קאנג מאבד את המדינה" ו"חוֹאוּיִי גודע את שיה".

על פי רשומות הבמבוק, קיבל טאי קאנג את השלטון בשנה גְווֵיְוֵיי, ובירתו הייתה גֶ'נְשִׂין (斟鄩). בשנתו הראשונה כאשר הלך לצוד מעבר לנהר לְווֹ, כבש חוֹאוּיִי את גֶ'נְשִׂין. טאי קאנג מת ארבע שנים מאוחר יותר, או לפי הספר "היסטוריה כהלכה" (路史), עשר שנים מאוחר יותר.

על פי רשומות ההיסטוריון, טאי קאנג שלט כ19 שנים, ואיבד את שלטונו. על פי המקראות הקיסריות של עידן טָאיְפִּינְג, הוא היה עריץ ששלט 29 שנים ואז איבד את השלטון ונעלם.

על פי "עידן הקיסרים" כפי שמצוטט במקראות הקיסריות של עידן טאיפינג, הלחץ הצבאי של חוֹאוּיִי על שושלת שיה הביא לכך שתעתיק את מקומה, ותהפוך לנסמכת על קרוביה האצילים מגֶ'נְגְווָאן ומגֶ'נְשִׂין, ובשל כך קיבל חוֹאוּיִי את תואר הדִי. לא ברור על פי האמור אם הכוונה לתואר השליט, לעמדה המשפחתית של המקורב לאל דִי או לשניהם גם יחד.

את שלטונו של טאי קאנג ירש אחיו ג'ונְג קָאנְג, ואחיינו שְׂיָאנְג משיה. משמעות שמו של טאי קאנג היא "קאנג הגדול", ומשמעות שם אחיו "קאנג האמצעי".

על פי חלק מהמקורות, טאי קאנג טבע בנהר.

== בספרות ==
בקלאסיקה של המסמכים מופיעים בין המסמכים של שיה בפרק 8, גם שירי חמשת הבנים (五子之歌). על פי ההקדמה, מסמך זה מכיל את היצירות שהולחנו על ידי חמשת אחיו של טאי קאנג אשר חיכו לבואו בעת בה איבד את השלטון.

==קישורים חיצוניים==

==הערות שוליים==

קטגוריה:קיסרי סין
קטגוריה:סין: היסטוריה
אנטון פרטוריוס

ליפשטט
אנטון פרטוריוס (בגרמנית: Anton Praetorius; 1560 בליפשטאדט - 6 בדצמבר 1613 בלאודנבאך ) היה כומר פרוטסטנטי. הוא היה תאולוג נוצרי רפורמי וסופר. נאבק נגד משפטי מכשפות ועינויין.

אנטון נולד בליפשטאדט ב-1560, לאביו מתס שולצה (Matthes Schulze). בגיל 20 שינה את שם משפחתו לפרטוריוס, מהמילה הלטינית Praetor שמשמעותה ראש וראשון.

ב-1586 ילדה אשתו מריה את בנם יוהנס.
החבית הגדולה בארמון היידלברג
ב-1595 כתב פרטוריוס פואמה בנושא חבית הבירה של היידלברג.

ב-1596 קיבל את משרת השליט בבירשטיין (בקרבת פרנקפורט על נהר מיין). ב-1597 מחה פרטוריוס על שימוש בעינויים במהלך משפט נגד מכשפה. השופט החליט לסיים את המשפט ושחרר את הנאשמת. בשל כך, איבד פרטוריוס את משרתו ככומר.

ב-1598 קיבל פרטוריס את משרת הכומר בלאודנבאך. באותה שנה פרסם את הספר "דווח בנושא כישופים ומכשפים", שבו הוא מוחה נגד רדיפת מכשפות ועינויין. את הספר הוא פרסם בשם העט "יוהנס סקולטטוס" (שם בנו). הספר יצא במהדורות נוספות בשנים 1602, 1613 ו-1629. בשנים 1602 ו-1613 פרסם את הספר תחת שמו. ב-1629, לאחר מותו, הובא ספרו "דווח בנושא כישופים ומכשפים" בפעם הרביעית לדפוס.

כותרת הדווח משנת 1602
בית הכומר בלאודנבאך, 2017

==לקריאה נוספת==

==קישורים חיצוניים==

http://www.anton-praetorius.de

קטגוריה:אנשי דת נוצרים
קטגוריה:תאולוגים נוצרים
קטגוריה:פרוטסטנטים
קטגוריה:ציד מכשפות
קטגוריה:הומניסטים גרמנים מתקופת הרנסאנס
קטגוריה:ילידי 1560
קטגוריה:נפטרים ב-1613
יחסי גרמניה–פינלנד

בין גרמניה לבין פינלנד מתקיימים יחסים דיפלומטיים מלאים, ושתי המדינות חברות באיחוד האירופי.

==היסטוריה==
הקיסרות הגרמנית הכירה בפינלנד ב-4 בפברואר 1918, הנסיך הגרמני פרידריך קרל, נסיך הסן אף היה מועמד למלך פינלנד. במהלך מלחמת האזרחים הפינית תמכה גרמניה בכוחות הצבא הלבן ואף שלחה כוחות לסייע בכיבוש העיר הלסינקי.

במהלך מלחמת העולם השנייה הוביל הסכם ריבנטרופ–מולוטוב להסכמה גרמנית בשתיקה לתביעותיה של ברית המועצות נגד פינלנד, ולפריצת מלחמת החורף. במהלך מבצע ברברוסה סייעה פינלנד לגרמניה, ופתחה במלחמת ההמשך נגד ברית המועצות. בשנת 1944 חתמה פינלנד על שלום נפרד עם הסובייטים, ובעקבות כך פתחה במלחמת לפלנד נגד הכוחות הגרמניים.

בשנת 1972 הכירה פינלנד בגרמניה המזרחית, עמה כוננה יחסים ביולי אותה שנה, ובגרמניה המערבית, עמה כוננה יחסים בינואר 1973.

בשנת 1995 הצטרפה פינלנד לאיחוד האירופי, ובנוסף היא וגרמניה חברות במועצת אירופה, הארגון לביטחון ולשיתוף פעולה באירופה ומועצת הים הבלטי. בנוסף, בשנת 2001 הצטרפה פינלנד לאמנת שנגן, ובעקבות כך ניתן לנסוע מגרמניה לפינלנד דרך דנמרק ושוודיה ללא ביקורת גבולות.

==יחסים דיפלומטיים==
גרמניה מחזיקה בפינלנד שגרירות בהלסינקי, ו-10 קונסוליות ביואנסו, ייבסקילה, לאפנראנטה, מרייהאמן, אואולו, ראומה, רובניימי, טמפרה, טורקו וואסה. מאידך, פינלנד מחזיקה בגרמניה שגרירות בברלין, ו-10 קונסוליות בברמן, דיסלדורף, פרנקפורט, המבורג, הנובר, קיל, ליבק, מינכן, רוסטוק ושטוטגרט
.

==קישורים חיצוניים==

== הערות שוליים ==
הולדן קופה 60

הולדן קופה 60 (באנגלית: Holden Coupe 60) היא מכונית על, שהוצגה כמכונית קונספט בתצורת קופה, אשר הוצגה על ידי יצרנית המכוניות האוסטרלית GM הולדן בע"מ חברת בת של קונצרן ג'נרל מוטורס האמריקאית, בשנת 2008.

==מפרט==
* דגם ה"הולדן קופה 60" הוצג לראשונה בתערוכת המכוניות הבינלאומית במלבורן בשנת 2008

* בדגם "הולדן קופה 60" הורכב מנוע ג'נרל מוטורס מסוג "LS based GM small-block engine". המנוע הוגדר "V8 Supercar" והיה מורכב במכוניות על.

* מרכב הדגם יוצר על ידי קונצרן הרכב ג'נרל מוטורס מסוג "GM Zeta platform".

* 2 דלתות

* 4 מושבים

== תמונות ==
<gallery mode="packed" heights="130">
קובץ:2008 Holden Coupe 60 (concept) 03.jpg | הולדן קופה 60, שנת 2008
קובץ:2008 Holden Coupe 60 (concept) 04.jpg | הולדן קופה 60
קובץ:2008 Holden Coupe 60 (concept) 02.jpg | הולדן קופה 60
קובץ:Melbourne International Motor Show 2008 - 20080302 Motorshow 149 - Flickr - smjb.jpg | הולדן קופה 60 
קובץ:2008 Holden Coupe 60 (concept) 06.jpg | הולדן קופה 60
קובץ:2008 Holden Coupe 60 (concept) 05.jpg | הולדן קופה 60
קובץ:Holden Coupe Melb Motorshow 2008.JPG | הולדן קופה 60
</gallery>

==ראו גם==
* הולדן אפיג'י

==לקריאה נוספת==
* [https://www.motoring.com.au/holdens-25m-coupe-60-more-photos-6052/ הולדן קופה 60] (motoring.com.au/holdens-25m-coupe-60)
* [https://www.edmunds.com/car-reviews/features/holden-coupe-60-the-last-pontiac-gto.html הולדן קופה 60] (edmunds.com/car-reviews/features/holden-coupe)
* [https://www.motorauthority.com/pictures/1024998_holden-celebrates-60th-anniversary-with-new-coupe-60_gallery-1 הולדן קופה 60 - תמונות] (otorauthority)

==קישורים חיצוניים==

* [https://www.youtube.com/watch?v=b4KRtoUhVFM הולדן קופה 60] (1:03), יו-טיוב
* [https://www.youtube.com/watch?v=R38bPcX2hPg הולדן קופה 60] (1:42), יו-טיוב

==הערות שוליים==

קטגוריה:מכוניות על
קטגוריה:מכוניות קופה
קטגוריה:דגמי מכוניות שהושקו ב-2008
קופה 60
קטגוריה:כלי רכב המיוצרים באוסטרליה
עמותת חום

עמותת חום (ע.ר) היא עמותה התנדבותית העוסקת בסיוע לילדים ממשפחות מעוטות יכולת בחינוך, מזון, ביגוד ורפואה.

==היסטוריה==
בשנת 2003 נחשף מנשה כהן, איש חינוך ומנהל בית ספר, למצוקת רעב בקרב ילדים בבית הספר בו לימד בפתח תקווה. בביקורים בבתי אותם התלמידים, מצאו מנשה וצוות המחנכים שהתלווה אליו מציאות קשה של עוני, הזנחה ורעב. הם גייסו תרומות של מזון מחברים ואזרחים ובנוסף החליטו למסד פעילות של סיוע לאותן המשפחות בתיקון מוצרי חשמל בבתיהם ועזרה במזון, ביגוד והנעלה. גיוס התרומות חייב הקמת גוף רשמי ומסודר, וב-10 בפברואר 2004 הוקמה עמותת חום.

עיתונאית אמריקאית בשם איימי קורמן ששהתה בישראל הצטרפה ליוזמה, רקחה שיתופי פעולה עם מספר גופי תקשורת ואף גייסה לטובתה מספר אנשי תקשורת בכירים, דוגמת ג'ודי שלום ניר מוזס וניסים משעל. אלה סייעו בגיוס כספים להרחבת פעילות העמותה, ואף נטלו בעצמם חלק בפעילות שהתפשטה לבתי ספר בערים נוספות, בהן: תל אביב, עכו, נהריה, קריית שמונה, שדרות, אופקים, רחובות, קריית מלאכי וערים נוספות בפריפריה.

כל פעילות העמותה, למעט שני בעלי תפקידים זוטרים, נעשית בהתנדבות מלאה ובשיתוף פעולה עם משרד הרווחה ולשכות הרווחה המוניציפליות ברחבי הארץ. בעמותת חום מתנדבים לסירוגין כ-3,000 איש המגיעים מכל קשת המקצועות במשק: עורכי דין, רואי חשבון, רופאים, פסיכולוגים, אנשי חינוך, אנשי תקשורת, יחידות צה"ל וקציני צבא בכירים בקבע ובמילואים. כמו כן, תלמידי בתי ספר תיכוניים ברחבי הארץ, מבצעים בעמותה פעילות התנדבותית במסגרת חובתם לתעודת הבגרות.

אחת לשנה מפיקה תחנת הרדיו 103FM משדר התרמה מיוחד לגיוס חבילות מזון ותווי קניה עבור ילדים, תינוקות וחיילים הנמצאים במצוקה.

==תחומי פעילות==
* סיוע כלכלי למשפחות מעוטות יכולת: חלוקת מזון בסופי שבוע וחגים, תרומות ביגוד והנעלה, חלוקת תווי מזון לרכישת מוצרי יסוד ותחליפי חלב עבור פעוטות, איסוף וחלוקת תרומות של ציוד לחימום בחורף.
* פעילות חינוכית: מתן שיעורי עזר לתלמידים מתקשים ותלמידים במצוקה, חלוקת מכשירי כתיבה, ילקוטים וציוד לקראת החזרה לבית הספר.
* סיוע רפואי: טיפולי שיניים וחלוקת משקפי ראייה לתלמידים נזקקים, עזרה ברכישת תרופות ומתן טיפול רפואי ראשוני לילדים.

===בעלי תפקידים (בהתנדבות)===
* נשיאת העמותה: אשת התקשורת ג'ודי שלום ניר מוזס.
* יו"ר העמותה: איש התקשורת ניסים משעל.
* מנכ"ל העמותה: מנשה כהן.

==קישורים חיצוניים==
* 

* 

חום
חום
חום

==הערות שוליים==
יחסי גרמניה–נורווגיה

בין גרמניה לבין ממלכת נורווגיה מתקיימים יחסים דיפלומטיים מלאים, ושתי המדינות משתפות פעולה במגוון תחומים.

==היסטוריה==
במהלך ימי הביניים התקיימו יחסים כלכליים, תרבותיים, לשוניים ודתיים בין נורווגיה לגרמניה, ובשנת 1536 הפכה נורווגיה ללותרנית בשל ההשפעות מגרמניה. במהלך תקופת דנמרק-נורווגיה היו דוכסויות שלזוויג-הולשטיין באוניה פרסונלית יחד עם נורווגיה, ובעקבות כך מסוף ימי הביניים עד המאה ה-19 הגיעו גרמנים רבים ודנים ילידי גרמניה לנורווגיה כעובדי מדינה, ככמרים וכסוחרים, ואף תפסו בה עמדות בכירות בשלטון.

בסוף 1936, בעקבות מתן פרס נובל לשלום לאסיר הפוליטי, קרל פון אוסייצקי, הביעה גרמניה מחאה על מתן הפרס בפני ממשלת נורווגיה. אוסייצקי עצמו הביע את צערו שהפרס פגע ביחסים בין המדינות.
 
במהלך מלחמת העולם השנייה נכבשה נורווגיה על ידי כוחות גרמניה הנאצית לאחר קרבות קשים, ונותרה תחת שלטון גרמני עד סוף המלחמה ב-8 במאי 1945.

בשנת 1955 הצטרפה גרמניה לנאט"ו, ומאז קיימים קשרי ידידות חזקים בין שתי המדינות. בנוסף שתי המדינות חברות במועצת אירופה, הארגון לביטחון ולשיתוף פעולה באירופה ומועצת הים הבלטי. כמו כן, בשנת 2001 הצטרפו המדינות לאמנת שנגן, ובעקבות כך ניתן לנסוע מגרמניה לנורווגיה דרך דנמרק ושוודיה ללא ביקורת גבולות.

==יחסים כלכליים==
גרמניה היא המדינה במקום השלישי המייבאת מנורווגיה, בשווי כ-13.8 מיליארד אירו ו-11.1% מכלל היצוא הנורווגי, כמעט 60% מכך מהווים יצוא הנפט והגז, ונורווגיה היא המקור השני החשוב ביותר של אנרגיה עבור גרמניה לאחר רוסיה. בנוסף נורווגיה מייצאת לגרמניה דגים, מוצרים כימיים, ומוצרי אלומיניום עבור תעשיית הרכב.
מאידך, נורווגיה מייבאת מגרמניה בשווי כ-7.8 מיליארד אירו ב-2013, מה שמציב את גרמניה במקום השני ביצוא לנורווגיה, 27% מהיבוא ביוו כלי רכב, ומוצרי יבוא חשובים אחרים הם מכונות, מוצרים כימיים, הנדסת חשמל, מוצרי מתכת ומצרכי מזון.

==יחסים דיפלומטיים==
גרמניה מחזיקה בנורווגיה שגרירות באוסלו, ו-8 קונסוליות באלסונד, ברגן, בודו, קירקנס, קריסטיאנסנד, סטוונגר, טרומסה וטרונדהיים. מאידך, נורווגיה מחזיקה בגרמניה שגרירות בברלין, ו-10 קונסוליות בברמן, בדיסלדורף, בפרנקפורט, בהמבורג, בהנובר, בקיל, בליבק, במינכן, ברוסטוק ובשטוטגרט.

==קישורים חיצוניים==

== הערות שוליים ==
שלו סעדה

שלו סעדה (נולד ב-1992) הוא שחקן כדורעף ישראלי.

==ביוגרפיה==
סעדה נולד וגדל בכפר מסריק כשלישי מבין ארבעת ילדיהם של סיסי, שוודית שהגיעה לישראל כמתנדבת, ושל ניסים. אחותו אלה גם היא משחקת כדורעף במכללות.

הוא שיחק בקבוצת הנוער ולאחר מכן הבוגרים של הפועל מטה אשר ושם נודע כשחקן מצטיין. בנוסף שיחק בנבחרת ישראל בכדורעף חופים. ב-2014 החל לשחק בנבחרת אוניברסיטת גראנד קניון שבפיניקס. בעונתו השנייה באוניברסיטת נבחר לנבחרת העונה של ה-MIVA והיה מועמד לפרס שחקן השנה במכללות.

==קישורים חיצוניים==

* [http://www.bvbinfo.com/player.asp?ID=13266 שלו סעדה] באתר Beach Volleyball Database
* [http://www.worldofvolley.com/wov-community/players/45857/shada-shalev-saada.html שלו סעדה] באתר WorldofVolley
* [http://www.gculopes.com/roster.aspx?rp_id=4414 שלו סעדה] באתר אוניברסיטת גראנד קניון

קטגוריה:שחקני כדורעף ישראלים
קטגוריה:בוגרי בית חינוך אופק, עברון
קטגוריה:כפר מסריק: אישים
קטגוריה:ישראלים שנולדו ב-1992
יחסי איסלנד–גרמניה

בין איסלנד לבין גרמניה מתקיימים יחסים דיפלומטיים מלאים, ושתי המדינות משתפות פעולה במגוון תחומים.

==היסטוריה==
היחסים בין גרמניה לאיסלנד החלו כבר במהלך המאה ה-10, כשמיסיונרים גרמנים החלו להגיע לאיסלנד, ובסופו של דבר הביאו לניצור התושבים האיסלנדיים. בשנת 1442 עלה לשלטון בדנמרק, ובעקבות כך אף באיסלנד, כריסטופר מבוואריה מבית ויטלסבאך, ששלט במדינה עד לשנת 1448. במהלך המאה ה-15 והמאה ה-16 התנהל מסחר ער בין איסלנד לברית ערי ההנזה, ובעיקר עם המבורג. לאחר המלחמות הנפוליאוניות שלום קיל בין דנמרק לשוודיה, ובו הועברה נורווגיה לשוודיה, ואילו איסלנד נשארה תחת שלטון דני. במהלך מלחמת העולם הראשונה נשארה דנמרק נייטרלית, ובשנת 1918 הוקמה ממלכת איסלנד, שהייתה מאוגדת באוניה פרסונלית רופפת עם דנמרק.

במהלך מלחמת העולם השנייה נכבשה איסלנד על ידי הצבא הבריטי בעקבות כיבוש דנמרק על ידי גרמניה הנאצית, במטרה למנוע את נפילת איסלנד גם היא בידי כוחות גרמניים. ב-17 ביוני 1944 קיבלה איסלנד את עצמאותה כרפובליקה בעקבות משאל עם. מכיוון שדנמרק הייתה עדיין תחת כיבוש גרמני, חשו דנים רבים פגיעה מהצעד שנתפס כחד צדדי. למרות זאת שלח כריסטיאן העשירי, מלך דנמרק מסר של ברכה לעם האיסלנדי.

בשנת 1949, למרות גל של מהומות והתנגדות עזה, הצטרפה איסלנד לנאט"ו, בתנאי שלעולם לא תיקח חלק בפעולות התקפיות כנגד מדינה זרה. בכך הייתה איסלנד למדינה היחידה בנאט"ו שזכאית להגנת הברית אף שאין לה צבא, זאת עקב מיקומה של המדינה בנקודת מפתח אסטרטגית. בשנת 1952 כוננו שתי המדינות יחסים דיפלומטיים על פי בקשתו של קונראד אדנאואר, ונפתחה שגרירות איסלנדית בהמבורג. בשנת 1955 הועברה השגרירות האיסלנדית לבון, ובאותה שנה צורפה גם גרמניה המערבית לנאט"ו. בעקבות איחוד גרמניה מחדש בשנת 1990, הועברה השגרירות האיסלנדית בשנת 1999 לברלין.

איסלנד וגרמניה חברות במועצת אירופה, הארגון לביטחון ולשיתוף פעולה באירופה ומועצת הים הבלטי. בנוסף, בשנת 2001 הצטרפה איסלנד לאמנת שנגן, ובעקבות כך ניתן לנסוע מגרמניה לאיסלנד ללא ביקורת גבולות.

==יחסים כלכליים==
במהלך מלחמת הבקלה נפגעה גרמניה מהרחבת אזור הדיג הימי סביב חופיה של איסלנד, אולם נאלצה לאשר את תביעותיה של איסלנד.

גרמניה היא שותפת הסחר השנייה בגודלה של איסלנד, ומייבאת ממנה בעיקר דגים ואלומיניום, מאידך, איסלנד מייבאת מגרמניה כלי רכב, מכונות ומוצרים מוגמרים.

המשבר הכלכלי באיסלנד בשנת 2008 היה סדרה של בעיות מתמשכות בכלכלתה ובמערכת הבנקאות של איסלנד, על רקע המשבר הכלכלי העולמי בשנת 2008. כל שלושת הבנקים הגדולים באיסלנד הולאמו בעקבות המשבר. בפרסומים שונים נאמר שאיסלנד הייתה על סף שמיטת חובות. הדבר פגע גם בלקוחות גרמניים שהפקידו את כספם בבנק קאופתינג שהיה לוסניף בפרנקפורט. בעקבות המשבר משכה איסלנד בשנת 2015 את בקשת הצטרפותה לאיחוד האירופי.

בשנת 2010 התפרץ הר הגעש אייאפיאטלאייקוטל, ובעקבות כך שותקה התנועה האווירית בגרמניה כמה ימים.

==יחסים דיפלומטיים==
גרמניה מחזיקה באיסלנד שגרירות ברייקיאוויק, ו-2 קונסוליות בסייד'יספיירד'ור, איסאפיירד'ור. מאידך, איסלנד מחזיקה בגרמניה שגרירות בברלין, ו-10 קונסוליות בברמן, קלן, קוקסהאפן, דיסלדורף, פרנקפורט, המבורג, מינכן, רוסטוק ושטוטגרט
.

==קישורים חיצוניים==

== הערות שוליים ==
מיטסוקה ריוג'ה

מיטסוקה ריוג'ה (באנגלית: Mitsuoka Ryoga) היא מכונית סלון, הנעה 4x2 והנעה כפולה 4x4, בסגנון רטרו, אשר יוצרה על ידי יצרנית המכוניות היפנית "Mitsuoka Motor Co., Ltd" בין השנים 1998–2005.

בייצור הדור השני, נפח המנוע הוקטן על ידי היצרן "Mitsuoka Motor Co., Ltd", משמעותית מ-1,800-2000 סמ"ק ל-1,500 סמ"ק.

דגם ה"מיטסוקה ריוג'ה" התבסס חיצונית על דגם "Jaguar S-Type" של יצרנית רכבי היוקרה הבריטית יגואר.

מחיר דגמי "מיטסוקה ריוג'ה" בהשקה עמד על 2,246,000 - 2,871,700 ין יפני.

==דורות "מיטסוקה ריוג'ה"==
===דור ראשון (1998-2001)===
* מנוע 1,800 סמ"ק
* מנוע 2,000 סמ"ק
* סדאן - 4 דלתות
* הנעה 4x2
* הנעה כפולה 4x4

===דור שני (2001-2005)===
* מנוע 1,500 סמ"ק
* סדאן - 4 דלתות
* סטיישן - 5 דלתות
* הנעה 4x2
* הנעה כפולה 4x4
* תאוצה 0-100 קמ"ש היא 13.1 שניות

==דגמי "מיטסוקה ריוג'ה"==

* מיטסוקה ריוג'ה 1500 (דור שני)
* מיטסוקה ריוג'ה 1800 (דור ראשון)
* מיטסוקה ריוג'ה 2000 (דור ראשון)

== תמונות ==
<gallery mode="packed" heights="130">
קובץ:Ryoga wagon.jpg | מיטסוקה ריוג'ה, סטיישן
קובץ:Mitsuoka Ryoga Sedan 1.8 (P11) at night rear.JPG | מיטסוקה ריוג'ה, סדאן, מנוע 1800, דור ראשון
קובץ:Mitsuoka-Ryoga1st.JPG | מיטסוקה ריוג'ה - דור ראשון
קובץ:Mitsuoka-Ryoga1strear.JPG| מיטסוקה ריוג'ה - דור ראשון
קובץ:2nd generation Mitsuoka Ryoga rear.JPG | מיטסוקה ריוג'ה - דור שני
קובץ:Mitsuoka Ryoga (B15) front.jpg | מיטסוקה ריוג'ה - דור שני
קובץ:2nd generation Mitsuoka Ryoga front.JPG | מיטסוקה ריוג'ה - דור שני
קובץ:Mitsuoka Ryoga (B15) rear.jpg | מיטסוקה ריוג'ה - דור שני
קובץ:1966-Jaguar-S-type.jpg | דגם "Jaguar-S-type" של יצרנית מכוניות היוקרה הבריטית יגואר עליו התבסס חיצונית דגם ה"מיטסוקה ריוג'ה"
</gallery>

==ראו גם==
* מיטסוקה הימיקו
* מיטסוקה ויווט
* מיטסוקה נואוארה
* מיטסוקה Galue

==לקריאה נוספת==
* [http://www.autotrader.ca/newsfeatures/20161007/find-of-the-week-mitsuoka-ryoga/ מיטסוקה ריוג'ה] (autotrader)

==קישורים חיצוניים==

* [https://www.youtube.com/watch?v=YsrGfZphNUk מיטסוקה ריוג'ה] (1:31), יו-טיוב
* [https://www.youtube.com/watch?v=yeaYToJBbgE מיטסוקה ריוג'ה] (1:43), יו-טיוב

==הערות שוליים==

קטגוריה:מכוניות סלון
קטגוריה:מכוניות סטיישן
קטגוריה:רכבי שטח ופנאי גדולים
קטגוריה:דגמי מכוניות שהושקו ב-1998
קטגוריה:מכוניות רטרו
ריוג'ה
בית הכנסת הכוראלי (סמרה)

בית הכנסת הכוראלי (ברוסית: Самарская хоральная синагога) נמצא בסמרה שבמחוז הוולגה הפדרלי ברוסיה. בית הכנסת תוכנן על ידי האדריכל זלמן קליינרמן.

== בנייה ==
בית הכנסת נבנה בשנים 1903–1908 בסגנון נאו-עות'מאני על פי העיצוב של האדריכל המקומי זלמן קליינרמן ברחוב ניקולייבסקי (אז) 41. הפתיחה הטקסית של בית הכנסת התקיימה ב-31 באוגוסט 1908. לפני מלחמת העולם הראשונה היה בית הכנסת הגדול ביותר באירופה לאחר חרקוב.

בניית בית הכנסת נבעה מהאוכלוסייה היהודית הגדלה בסמרה, לאחר ששני בתי הכנסת הקיימים כבר לא הספיקו. לאחר אישור הבקשה, החלה הבנייה בשנת 1903, עם מקום ל-1000 מושבים.

==פתיחת בית הכנסת==
בחזית המבנה, לוח זיכרון מציין את אלה אשר תרמו תרומה ראויה לבניית בית הכנסת, הכוללים את האדריכל זלמן קליינרמן, את עוזרו רפאל מרגוליס ואת תומכיה הפיננסיים של הבנייה. סיוע כספי ניתן על ידי סוחרים רוסים ובעלי מלאכה.

פתיחת בית הכנסת נחגגה בעיר. המגזין "Gorodskoj Westnik" דיווח כי הפתיחה התקיימה בהשתתפות ראש העיר, סגן המושל, יועצים, וציבור רחב.

==בתקופה הסובייטית==
ב-19 באוקטובר 1928 סגרו השלטונות את בית הכנסת והקימו בית תרבות ומאוחר יותר מאפייה. ב-20 בפברואר 1995, נרשם הבניין כמורשת תרבותית בעלת חשיבות למדינה.

==בתחילת המאה ה-21==
בדצמבר 2007, התעניינו הרשויות של הפדרציה הרוסית של הקהילות היהודיות בשיקום המבנה משום שבמשך עשר השנים האחרונות חלה הידרדרות משמעותית במצבו של הבניין (חלק נכבד מהציוד נגנב, אף על פי שהספרייה ניצלה).

בית הכנסת משוחזר. הוא מוקף בגדר והכניסה פנימה אסורה.

בצדו השני של רחוב סדוודה (מספר 52) נפתח בית הכנסת "אור ישראל" ("אוֹצֶר") בינואר 2008. ההצגה החגיגית של ספרי התורה שנתרמו על ידי בית הכנסת של הקהילה במוסקבה נעשתה ב-27 בינואר.

== גלריה ==
<gallery>
קובץ:Самарская синагога 2.jpg|
קובץ:Самарская синагога 3.jpg|חצר בית הכנסת
קובץ:Самарская хоральная синагога (фрагмент).JPG|
קובץ:Самарская синагога 1.jpg|
קובץ:Самарская хоральная синагога (~1905 год).jpg|בית הכנסת "סמרה" (1905)
קובץ:S Sinagoga.jpg|בית הכנסת ב-2008
קובץ:Самарская синагога 2.jpg|זכוכיות מנותצות בבית הכנסת
קובץ:Samara Sadovaya 49.jpg|בית הכנסת לאחר שיפוץ ב-2015
קובץ:Самарская хоральная синагога.jpg|בית הכנסת
קובץ:Brockhaus and Efron Jewish Encyclopedia e13 843-0.jpg|בית הכנסת ב-1906, יברייסקיה אנציקלופדיה
</gallery>

== קישורים חיצוניים ==

* [https://commons.wikimedia.org/wiki/Category:Samara_Choral_Synagogue?uselang=de בית הכנסת הכוראלי (סמרה) בוויקישיתוף]
* [http://golema.livejournal.com/32622.html בית הכנסת "סמרה"] 
* 

== הערות שוליים ==

סמרה
קטגוריה:סמרה
סמרה
סמרה